Ecoloxistes denuncien nuevos arramaos n’agües asturianes
#000001
El ríu Barayo y la ría d’Avilés fueron los dos puntos prietos nos que se deteutaron arramaos mientres la pasada fin de selmana
#000002
Les continues agresiones al mediu ambiente que carecemos n’Asturies concretáronse esta fin de selmana en nueves nubes d’emisiones contaminantes, otres cuatro quemes y más arramaos nos ríos.
#000003
Per un lláu, el Colectivu Ecoloxista d’Avilés denunció un nuevu arramáu producíu na ría d’Avilés, que tuvo como consecuencia más bultable l’apaición de dellos pexes muertos nes veres del paséu de l’Avenida Conde Guadalhorce. Esti nuevu arramáu, súmase a la llista interminable d’episodios contaminantes –d’orixe probablemente industrial- qu’acaben na Ría d’Avilés, mientres les autoridaes conformense con declarar que “nun son capaces d’identificar a los responsables”
#000004
Per otru llau, la Coordinadora Ecoloxista d’Asturies denunció énte la Confederación Hidrográfica del Cantábricu y énte la Conseyería de Fomentu, Ordenación del Territoriu y Mediu Ambiente del “Principado” d’Asturies los arramaos de fueses séptiques y purinos producíos el domingu na llocalidá de Borones (Valdes), na cuenca’l ríu Barayo onde se deteutó un vertíu d’agües fecales qu’aportó dica la desaguada del ríu, na Reserva Natural Parcial.
#000005
El retrasu na obligación de disponer de redes de saneamientu de les agües residuales lleva en munchos casos a los vecinos a valerar les sos fueses séptiques n’agües comunes, polo xeneral de fin de selmana, poniendo en peligru la calidá de les agües que s’usen pal suministru y pa regar cultivos, colos riesgos inherentes a esta contaminación.
#000006
Este sitio emprega Akismet para reducir o spam. Aprende como se procesan os datos dos teus comentarios.
#000012